Document ID: 32013D0748

A BIZOTTSÁG VÉGREHAJTÁSI HATÁROZATA
(2013. december 10.)
a héasajátforrás-alap kiszámítása céljából bizonyos közelítő becslések alkalmazásának Horvátország számára való engedélyezéséről
(az értesítés a C(2013) 8688. számú dokumentummal történt)
(Csak a horvát nyelvű szöveg hiteles)
(2013/748/EU, Euratom)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az Európai Atomenergia-közösséget létrehozó szerződésre,
tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 13. cikkére,
mivel:
(1)
A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (2) 390c. cikke értelmében, a Horvát Köztársaság csatlakozásának feltételeiről, valamint az Európai Unióról szóló szerződés, az Európai Unió működéséről szóló szerződés és az Európai Atomenergia-közösséget létrehozó szerződés kiigazításáról szóló okmány (3) 18. cikkében említett V. melléklet adózásról szóló 8. fejezetének 2e. pontjában megállapítottak szerint, Horvátország, a csatlakozásának időpontjában általa alkalmazott feltételek mellett, továbbra is mentesítheti a 2006/112/EK irányelv 135. cikke (1) bekezdésének j) pontjában és X. melléklete B. részének 9. pontjában említett, beépített vagy beépítetlen építési telkek értékesítését, nem megújítható, 2014. december 31-ig, és a 2006/112/EK irányelv X. melléklete B. részének 10. pontjában említett nemzetközi személyszállítást mindaddig, ameddig a Horvátország csatlakozása előtt az Uniót alkotó valamelyik tagállam ezzel azonos adómentességet alkalmaz; ezeket az ügyleteket figyelembe kell venni a héasajátforrás-alap meghatározására.
(2)
Horvátország a héasajátforrás-alap kiszámítása céljából bizonyos közelítő becslések 2013. január 1-jétől2014. december 31-ig történő alkalmazására kért engedélyt a Bizottságtól, mivel a 2006/112/EK irányelv X. melléklete B. részének 9. pontjában említett ügyletek esetében nem képes pontosan kiszámítani a héasajátforrás-alapot. A pontos számítás az említett ügyleteknek Horvátország teljes héasajátforrás-alapjához viszonyított súlyát tekintve valószínűleg indokolatlan adminisztratív teherrel járna. Horvátország az említett kategóriákba tartozó ügyletek esetében a számításokat közelítő becslések alkalmazásával el tudja végezni. Az 1553/89/EGK, Euratom rendelet 6. cikke (3) bekezdésének második francia bekezdésével összhangban ezért indokolt engedélyezni Horvátország számára, hogy 2013. január 1-jétől2014. december 31-ig héasajátforrás-alapját bizonyos közelítő becslések alkalmazásával számítsa ki.
(3)
Az e határozatban előírt intézkedések összhangban vannak a saját forrásokkal foglalkozó tanácsadó bizottság véleményével,
ELFOGADTA EZT A HATÁROZATOT:
1. cikk
A héasajátforrás-alap kiszámítása céljából Horvátország számára 2013. január 1-jétől2014. december 31-ig engedélyezett, hogy a 2006/112/EK irányelv X. mellékletének B. részében említett következő ügyleti kategóriák esetében közelítő becsléseket alkalmazzon:
Építési telkek értékesítése (9. pont).
2. cikk
Ezt a határozatot 2013. január 1-jétől2014. december 31-ig kell alkalmazni.
3. cikk
Ennek a határozatnak a Horvát Köztársaság a címzettje.
Kelt Brüsszelben, 2013. december 10-én.

Labels: 2
0
3
18
15